text: Må blive hjemme: Minister sendte 50 afsted mod Paris
  03 juli 2015 kl. 16.34
  Eva Kjer Hansen, Aabenraa, har tidligere selv været med på en del af Team Rynkebys cykeltur til Paris. Men fredag måtte hun nøjes med at sende 50 gul-blusede ryttere af sted fra Kolding Storcenter.
  - Der er lige som lidt arbejde at se til. Jeg skal have kastet mig over arbejdet i mit nye ministerium. Det nytter ikke, at jeg tager afsted på cykeltur til Paris, siger hun til TV SYD.
  Team Rynkeby Trekanten sendte 50 afsted på de 1250 kilometer til Paris.
  Målet er at samle penge ind til Børnecancerfonden.
  Team Rynkeby Trekanten har allerede samlet 3,5 millioner kroner ind.
  Fra TV SYDs sendeområde deltager også Team Vestjylland og Team Sønderjylland.
  
  